laion/Wikipedia-Exotic huggingface dataset:
Raevangla

Tallinna Raevangla oli 14.–16. sajandini Tallinna vanalinnas Tallinna raekoja taga Raekoja tänaval asunud kinnipidamisasutus. Raevangla esimene, 1370. aastal valminud hoone ehitati aastatel 1441–1442 põhjalikult ringi, kuid vana vangla on jäänud siiski uue ehituse sisse. Valminud uus hoone oli kahekorruseline kellerdatud ehitus, mille keldris ja II korrusel olid kaks kitsast, silindervõlviga kaetud kogu vanglahoone pikkust kongi, mis hooviseinas lõppesid danskeriga. Hoone I korruse ruumidepaigutus oli analoogne, kuid kongid olid kitsamad ja nende vahele jääb ahtake võlvkäik pääsuks hoovile. I korruse parempoolne kong oli lühem ning kongi ees asetseb väike eesruum, kust algavad müüritrepis, mis viivad keldrisse ja II korrusele ning kuhu avaneb sügavas seinaorvas asuv lihtsas raidportaalis Raevangla peauks. Kuna Raevanglat kasutati Tallinna all-linnas omavalitsuse ja kohtuorganina tegutseva Tallinna rae poolt menetletavates süüasjades kinnipeetavate jaoks ja kohus tegutses Tallinna raekojas II korrusel, siis oli raekoja tagaseinas vanglaportaali vastas uks, mille kaudu pääses rae keldrisse ja sealt edasi müüritrepi kaudu raesaali, kus peeti kohtuistungeid. 18. sajandil avati Rüütli tänaval uus vangla-kasvatusmaja ning vana raevangla jäi hulguste ja kerjuste varjupaigaks ja koos sellega kasutati ka hoone kohta rahvapärast nimetust Büttelei (vangla) asemel Bottelei (kerjamine). 1832. aastal müüdi hoone eravaldusse. Aastal 1983 avas Tallinna Linnamuuseum oma filiaalina Raevanglas fotoosakonna, mis aastast 1991 kannab nime Raevangla fotomuuseum. Raevangla hoonest, linnamuuseum.ee, (vaadatud 21. august 2011) EE 12. köide, 2003: 456. Tallinn jagab raevanglat õigusjärgse omanikuga , Tallinna Postimees, 7. september 2010 Raevangla kultuurimälestiste riiklikus registris
Balti turniir 2010

Balti turniir 2010 toimus 18.-20. juuni 2010 Leedus. Turniiri võitis Leedu jalgpallikoondis.
Balti turniir 2008

Balti turniir 2008 toimus 30. maist kuni 1. juuni 2008 Lätis. Turniiri võitis Läti jalgpallikoondis.
Balti turniir 2005

Balti turniir 2005 toimus 30. mail 2005 Leedus. Turniiri võitjis Leedu jalgpallikoondis.
Balti turniir 2003

Balti turniir 2003 toimus 3.–5. juulini 2003 Eestis. Turniiri võitis Läti jalgpallikoondis.
Balti turniir 2001

Balti turniir 2001 toimus 3. kuni 5. juulini 2001 Lätis. Turniiri võitis Läti jalgpallikoondis.
Balti turniir 1998

Balti turniir 1998 toimus 21. aprillist kuni 25. juunini 1998 Eestis ja Lätis. Turniiri võitis Leedu jalgpallikoondis.
Balti turniir 1997

Balti turniir 1997 toimus 9. juulist kuni 11. juulini 1997 Leedus. Turniiri võitis Leedu jalgpallikoondis.
Balti turniir 1996

Balti turniir 1996 toimus 7.–10. juulini 1996 Eestis. Turniiri võitis Leedu jalgpallikoondis.
Balti turniir 1995

Balti turniir 1995 toimus 19.–21. maini 1995 Lätis. Turniiri võitis Läti jalgpallikoondis.
Balti turniir 1994

Balti turniir 1994 toimus 29.–31. juulini 1994 Leedus. Turniiri võitis Leedu jalgpallikoondis.
Balti turniir 1993

Balti turniir 1993 toimus 2.–4. juulini 1993 Eestis. Turniiri võitis Läti jalgpallikoondis.
Balti turniir 1992

Balti turniir 1992 toimus 10.–12. juulil 1992 Lätis. Turniiri võitis Leedu jalgpallikoondis.
Balti turniir 1991

Balti turniir 1991 toimus 15.–17. novembrini 1991 Leedus. Turniiri võitis Leedu jalgpallikoondis.
Balti turniir 1938

Balti turniir 1938 toimus 3.–5. septembrini 1938 Eestis. Turniiri võitis Eesti jalgpallikoondis.
Balti turniir 1937

Balti turniir 1937 oli 9. Balti turniir jalgpallis, mis toimus 3. septembrist kuni 7. septembrini 1937 Leedus Kaunases. Kuna Läti koondis ja Eesti koondis lõpetasid turniiri võrdsete punktidega, mängiti esimest korda Balti turniiri ajaloos lisamäng, mille võitis Läti. Leedu koondis jäi kolmandaks. 3. september 1937 Läti 5 – 1 Leedu 4. september 1937 Läti 1 – 1 Eesti 5. september 1937 Eesti 4 – 0 Leedu 7. september 1937 Läti 2 – 0 Eesti
Balti turniir 1936

Balti turniir 1936 oli 8. Balti turniir jalgpallis, mis toimus 29.–31. augustini 1936 Lätis Riias. Turniiri võitis Läti jalgpallikoondis. Eesti koondis tuli teiseks ja Leedu koondis kolmandaks. 29. august 1936 Läti 2 – 1 Leedu 30. august 1936 Eesti 2 – 1 Leedu 31. august 1936 Läti 2 – 1 Eesti
Balti turniir 1935

Balti turniir 1935 oli 7. Balti turniir jalgpallis, mis toimus 20.–22. augustini 1935 Eestis Tallinnas Kadrioru staadionil. Turniiri võitis Leedu jalgpallikoondis. Läti koondis jäi teiseks ja Eesti koondis kolmandaks. 20. august 1935 Eesti 1 – 2 Leedu 21. august 1935 Leedu 2 – 2 Läti 22. august 1935 Eesti 1 – 1 Läti
Balti turniir 1933

Balti turniir 1933 oli 6. Balti turniir jalgpallis, mis toimus 2.–4. septembrini 1933 Leedus Kaunases. Turniiri võitis Läti jalgpallikoondis. Leedu koondis tuli teiseks ja Eesti koondis kolmandaks. 2. september 1933 Leedu 1 – 1 Eesti 3. september 1933 Eesti 0 – 1 Läti 4. september 1933 Leedu 2 – 2 Läti
Balti turniir 1932

Balti turniir 1932 oli 5. Balti turniir jalgpallis, mis toimus 28.–30. augustini 1932 Lätis Riias. Turniiri võitis Läti jalgpallikoondis. Leedu koondis tuli teiseks ja Eesti koondis kolmandaks. 28. august 1932 Läti 4 – 1 Leedu 29. august 1932 Eesti 1 – 2 Leedu 30. august 1932 Läti 1 – 0 Eesti
Balti turniir 1931

Balti turniir 1931 oli 4. Balti turniir jalgpallis (esimene selle nime all), mis toimus 30. augustist kuni 1. septembrini 1931 Eestis Tallinnas Kadrioru staadionil. Turniiri võitis Eesti jalgpallikoondis. Läti koondis tuli teiseks ja Leedu koondis kolmandaks. 29. august 1931 Eesti 2 – 0 Leedu 30. august 1931 Läti 1 – 0 Leedu 1. september 1931 Eesti 3 – 1 Läti
Balti turniir 1930

Balti turniir 1930 oli kolmas Balti turniir jalgpallis, mis toimus 15.–17. augustini 1930 Leedus Kaunases. Turniiri võitis Leedu jalgpallikoondis. Läti koondis tuli teiseks ja Eesti koondis kolmandaks. 15. august 1930 Leedu 2 – 1 Eesti 16. august 1930 Läti 3 – 2 Eesti 17. august 1930 Leedu 3 – 3 Läti
Balti turniir 1929

Balti turniir 1929 oli 2. Balti turniir jalgpallis, mis toimus 14.–16. augustini 1929 Lätis Riias. Turniiri võitis Eesti jalgpallikoondis. Läti koondis tuli teiseks ja Leedu koondis kolmandaks. 14. august 1929 Läti 3 – 1 Leedu 15. august 1929 Läti 2 – 2 Eesti 16. august 1929 Eesti 5 – 2 Leedu
Balti turniir 1928

Balti turniir 1928 oli esimene Balti turniir jalgpallis. See toimus 25.–27. juulini 1928 Eestis. Turniiri võitis Läti jalgpallikoondis.
Marco Laimre

Marco Laimre (sündinud 23. augustil 1968 Pärnus) on eesti kunstnik. Aastatel 1992-1996 õppis ta Eesti Kunstiakadeemia maaliosakonnas ja tegutses stuudiumi ajal Mobil-galerii / Faculty of Taste'is. Alates 1998. aastast on ta Eesti Kunstnike Liidu liige. Ta tegeleb kaasaegse kunstiga. Laimre on Eesti Kaasaegse Kunsti Muuseumi asutaja ja juhatuse liige. CV Eesti Kunstimuuseumi digikogus "Marco Laimre ehk kakukese fenomen" Eesti Päevaleht, 23. august 2008
Christoph Wilhelm von Aach

Christoph Wilhelm von Aach oli saksa pronksivalaja, kes tegutses 18. sajandi keskpaigas Nürnbergis. Ta valmistas 1748 Nürnbergi Johannisfriedhofile J. A. Wagneri ning tema abikaasa epitaafi.
Balthasar von Aachen

Balthasar von Aachen (ka Achen, Aichen) oli saksa kiviraidur, kes tegutses 16. sajandi lõpus ja 17. sajandi alguses Kölnis. Ta võeti 1592. aastal Kölnis meistriks ning on teada, et 1617 oli ta raehärra Ditmar Wickede töökojajuhataja.
Adolf van der Aa

Adolf van der Aa (1522 – 1568 Jemgumi vald) oli hollandi aadlik, Aadlike kompromissi liige. Tema vanemad olid Jan (Johan) van der Aa, külavanem Mechelenis, ja Sophia van Nispen. Ta valmistas 1567 Antwerpenis ette Walchereni saare hõivamist, mis ebaõnnestus. Alba hertsog laskis ta pagendada. Ta langes Jemmingeni lahingus (21. juuli 1568). Sissekanne Uues Hollandi Biograafilises Sõnaraamatus Sissekanne BWN-is
Estonica

Estonica oli Eesti Instituudi koostatud Eesti-teemaline võrguentsüklopeedia, mis sai alguse 2000. aastal. Estonica tekstide autorid on oma ala asjatundjad, kasutatakse ka arhiivimaterjale ja kutseliste fotograafide fotosid. Tekstid avaldatakse litsentsi Creative Commonsi Attribution-Share Alike-Noncommercial alusel, mis võimaldab neid kasutada kõigeks peale otseselt ärilise otstarbe, kui seejuures täidetakse viitamiskohustust. Entsüklopeedia koosnes kahest tasandist: 1) pikemad põhiartiklid seitsmest valdkonnast – ajalugu, ühiskond, kultuur, riik, majandus, haridus ja teadus ning loodus; 2) lühemad märksõnaartiklid, mille hulka kuulub nii mõisteseletusi ja isikuartikleid kui ka pikemaid teemakäsitlusi. Märksõnaartiklitega on kõige tihedamalt kaetud Eesti 20. sajandi ajalugu. Estonica kogumaht on umbes 800 standardlehekülge. Artiklid on avaldatud peamiselt eesti ja inglise, kuid osalt ka vene keeles, 2002. aastal käivitati Ungaris ungarikeelne versioon. 2003. aastal tehti Estonica lehekülgedele ligi 17 000 pöördumist päevas. Estonica loomist ja arendust on toetanud Tiigrihüppe Sihtasutus, Ettevõtluse Arendamise Sihtasutus, Hasartmängumaksu Nõukogu, Rootsi suursaatkond, Haridus- ja Teadusministeerium, Integratsiooni ja Migratsiooni Sihtasutus Meie Inimesed, Kultuuriministeerium ning Euroopa Kolmandate Riikide Kodanike Integreerimise Fond. Entsüklopeedia Estonica projektijuht oli Liana Roosmaa. Estonicast (vaadatud 21. augustil 2011) Meie toetajad (vaadatud 21. augustil 2011) Kaarel Tarand "TEOD: Eesti Instituut"[alaline kõdulink] Sirp, 04.06.2010 (vaadatud 21. augustil 2011) Peeter Helme "Eesti Instituut aitab kõiki Eesti-huvilisi" Õpetajate Leht, 14. veebruar 2003 Veebientsüklopeedia Estonica Eesti Instituudi kodulehel (vaadatud 21. augustil 2011) Estonica Kaarel Tarand "TEOD: Eesti Instituut" Sirp, 4. juuni 2010 Peeter Helme "Eesti Instituut aitab kõiki Eesti-huvilisi" Õpetajate Leht, 14. veebruar 2003 "Estonica tutvustab Eestit venekeelsele publikule" koolielu.ee, 7. september 2010 Raivo Juurak "Missugune peaks olema tänapäeva veebientsüklopeedia?" Õpetajate Leht, 12. oktoober 2018
Braunschweig-Lüneburg

Braunschweig-Lüneburg võib tähendada mitut ajaloolist piirkonda: Braunschweig-Lüneburgi hertsogkond Braunschweig-Lüneburgi kuurvürstkond
Anatoli Savtšenko

Anatoli Savtšenko (vene keeles Анатолий Михайлович Савченко; 30. juuni 1924 Novotšerkassk – 18. august 2011 Moskva) oli vene lasteraamatute illustraator ja multifilmide kunstnik-lavastaja. 17-aastaselt astus Savtšenko Punaarmeesse ja läbis Suure Isamaasõja jalaväes. Ta sai Põhja-Kaukaasias jalast haavata ning teda autasustati Isamaasõja ordeni ja paljude medalitega. Demobiliseeriti 1947. Anatoli Savtšenko lõpetas 1953. aastal Üleliidulise Kinematograafiainstituudi (VGIK). Pärast seda töötas ta 37 aastat Sojuzmultfilmis. Kõige rohkem on Savtšenko tuntud Karlssoni-multifilmide illustreerijana. Sealjuures töötas ta nende multifilmide tegelased välja ilma Astrid Lindgreni vastavaid raamatuid lugemata. Lisaks valis ta Majasoku teksti lugema ühe NSV Liidu enim autasustatud näitlejaid Faina Ranevskaja. 1990. aastast oli ta pensionil ja illustreeris raamatuid. Sealhulgas illustreeris ta muinasjutte Pöialpoisist ja Punamütsikesest ning vene muinasjutte "Haned-luiged" ja "Naeris". Anatoli Savtšenko lavastatud ja joonistatud multifilme on umbes 25, sealhulgas "Murzilka seiklused" (1956) "Jälle "kaks"" (1957) "Petja ja Punamütsike" (1958) "Väikevend ja Karlsson" (1968) "Karlsson on tagasi" (1970) "Kadunud papagoi tagasitulek" (1984).
Eesti venekeelsed kohanimed

NB! SEDA LOENDIT MITTE TÄIENDADA-PARANDADA, OLEMAS ON Eesti mitmekeelne kohanimede loend Eesti venekeelsed kohanimed on loend, mis aitab orienteeruda Eestis Venemaa keisririigi ajal kasutatud venekeelsetes kohanimedes. Nimekiri ei ole täielik. # A B C D E F G H I J K L M N O P Q R S Š Z Ž T U V W Õ Ä Ö Ü X Y Abruka – Абро Adavere – Аддафер Aegviidu – Шарлоттенгоф Alutaguse – Аллентак Angerja – Ангерн Anija – Аннио Anseküla – Анзекюль Kuressaare – Аренсбург Aruküla – Барановка, Арокюль Audru – Аудерн Emajõgi – Эмбах (Омовжа) Erastvere – Эрраствер Haanja – Гангоф Haapsalu – Гапсаль Harju – Харриен Helme – Гельмет Hiiumaa – Даго Hummuli – Гуммельсхоф Häädemeeste – Гутмансбах Jaanilinn – Ивангород Järvamaa – Йервен Jõhvi – Йевве, Иеввен Jõgeva – Лайсгольм Jõgeveste – Бекгоф Jõõpre – Иепперн Kaarepere – Керсель Kadriorg – Катериненталь Kallaste – Красные горы Kambja – Камби Keila – Кегель Keila-Joa – Фалль Kesselaid – Скулдай Kohtla – Кохтель Kose – Кош Kullamaa – Гольденбек Käina – Кейнис Lagedi – Лаакт Lasnamäe – Лаксберг Lihula – Леаль Liivimaa – Ливония Luunja – Пробстгоф Läänemeri – Варяжское море Maardu – Маарт Maarjamäe – Стрейтберг Maasilinn – Зонденбург Mahu – Махольм Meriküla – Мерркюль Mikitamäe – Никитина гора Muhu – Моон Muuga – Мюнкенгоф Mustvee – Черный посад Mõniste – Ментсен Naissaar – Нарген Найссаар Narva – Нарва Narva-Jõesuu – Гунгербург, Усть-Нарва Ninasi – Ненал Nina – Нос Olustvere – Оллустфер Otepää – Оденпэ Osmussaar – Оденсгольм Paide – Вейсенштейн Paldiski – Балтийский порт Palmse – Палмс Peipsi järv– Чудское озеро Petseri – Печоры Pihkva – Псков Piirissaar – Порка Pirita – Мариенталь, Биргитта Porkuni – Боркхольм Prangli küla – Врангельсгоф Priipalu – Зонтаг Pringi – Бринкенгоф Puurmani – Тальгоф Põltsamaa – Оберпален Pärnu – Пернау Raadi – Ратсхоф Rannu – Ранден Rapla – Раппель Riisipere – Ризенберг Ristna – Дагерорт Ruhnu – Руно Rõngu – Ринген Saaremaa – Эзель Saatse – Зачеренье Suur väin – Моон-Зунд Sõrve – Свальферорт Tallinn – Ревель Tapa – Тапс Tartu – Тарбетен, Дерпт, Юрьев Tondi – Дунтен Toolse – Тольсбург Toomemägi – Домберг Tori – Торгель Türi – Тургель Ulvi – Эртен Uruste – Аудерн Vaidva – Вайдау Valga – Валк Vana-Antsla – Альт-Анцен Vasknarva – Сыренец Vastseliina – Нейгаузен Vastse-Roosa – Нейрозенгоф Venevere – Венифер Viirelaid – Патерностер Viljandi – Феллин Vinni – Финн Virtsu – Вердер Võnnu – Венден, Вендау Võru – Верро Vändra – Феннерн Värska – Верхоустинск Ülemiste järv – Оберзее Eesti saksakeelsed kohanimed Eesti rootsikeelsed kohanimed
Eduardo Chillida

Eduardo Chillida (baski Eduardo Txillida Juantegi; 10. jaanuar 1924 Donostia – 19. august 2002) oli baski rahvusest Hispaania skulptor, kes on tuntud oma abstraktsete monumentaalskulptuuride järgi. Enne skulptorina tuntuks saamist oli ta ka jalgpallur, Real Sociedadi väravavaht. 1946. aastal lõpetas ta Madridi Polütehnilise Ülikooli arhitektuuri erialal. Chillida teoseid on palju tema kodulinnas Donostias, aga ka paljudes Euroopa linnades, sealhulgas Berliinis, Münchenis, Lundis, Helsingis, Vaduzis. 2002. aastal avati Hernanis tema loomingut tutvustav Chillida-Leku muuseum. Duisburgi Wilhelm Lehmbrucki auhind (1966) Wolfi auhind (1984) Goslari Kaiserring (28. september 1985) Astuuria printsi auhind (1987) Piepenbrocki auhind (2000) "Elogio al Horizonte" Gijonis "Buscando la Luz" Münchenis "La Puerta de la Libertad" Vaduzis "Begiari" Hombroichi saarel "Berlin" Berliinis Liidukantsleri hoone ees http://www.eduardo-chillida.com/
Tartu Kommertspank

Tartu Kommertspank oli Nõukogude Liidus ning Eesti Vabariigis tegutsenud kommertspank. Pank sai tegevusloa 27. septembril 1988.. Panga juhatuse esimees oli algul Ants Veetõusme ja aastatel 1990–1993 Rein Kaarepere. Tartu Kommertspank oli esimene aktsiaseltsina tegutsev ning ka välisvaluutatehingute litsentsi saanud kommertspank NSV Liidus. Panga tegevuslitsents lõppes 19. detsembril 1992 ja 21. septembril 1994 kuulutati välja panga pankrot. Tartu Kommertspanga (TKP) varade müügiks korraldatud oksjonil ostis Tallinna Pank Tartu Kommertspanga filiaalid Jõgeval, Saarermaal, Pärnus ja Haapsalus kokku 13,9 miljoni krooni eest. Müügil oli ka Tartu Kommertspanga Tallinna filiaal, mis jäi kõrge hinna tõttu müümata. 1991. aasta juulis alustas tegevust AS Tartu Kommertspank filiaalina Hansapank. Iseseisva pangana alustas Hansapank tegevust 1992. aasta 10. jaanuaril. Revolutsiooni sünnitatud Pankade kadumine Eesti pangandusturult 1990-2009 Olukord Eesti panganduses, Vaba Eesti Sõna = Free Estonian Word : Estonian weekly, 11 veebruar 1993
Kalinini rajoon

Kalinini rajoon on haldusüksus Venemaal Tveri oblastis. Rajoonis on 3 alevit ja 15 külaasundust 566 külaga. Buraševo Emmauss Q126684906 Rajooni koduleht
Boriss Družinin

Boriss Družinin (vene keeles Борис Иванович Дружинин; sündinud 21. oktoobril 1938 Sverdlovskis) on NSV Liidu ja hiljem Leedu kabetaja ja treener. Ta on NSV Liidu ja Venemaa teeneline treener. Mängijana sai ta 1964. aastal NSV Liidu meistersportlase, 1997. aastal Leedu suurmeistri ning 1998. aastal rahvusvahelise meistri nimetuse. Ta elas pikka aega Nižni Tagilis, kus tema eestvedamisel loodi NSV Liidu esimene spetsialiseeritud laste ja noorte olümpiareservi spordikool kabes. Seejärel elas ta mõnda aega Ukrainas (Sumõs ja Zaporižžjas), kust aga siirdus Leetu. Praegusel ajal elab ta Mažeikiais.
Brigi Rafini

Brigi Rafini (sündinud 7. aprillil 1953 Iferouâne'is) on Nigeri meespoliitik, kes oli 7. aprillist 2011 kuni 3. aprillini 2021 Nigeri peaminister. Ta on päritolult tuareeg. Brigi Rafini on õppinud avalikku haldust Niameys ja Pariisis. Aastatel 1988–1989 oli ta põllumajandus- ja keskkonnaminister. Ta on olnud ka Iferouâne'i linnapea ja parlamendi liige. Ta kuulub erakonda Nigeri Partei Demokraatia ja Sotsialismi eest. Le Premier ministre, M Brigi Rafini : un homme d'une grande expérience politique à la tête du gouvernement
Iferouâne

Iferouâne on linn Nigeris Agadezi ringkonnas. Iferouâne asub Aïri mägedes. Iferouâne'is asub UNESCO maailmapärandi nimistusse kuuluva Ténéré kõrbe ja Aïri mägede kaitseala keskus. Répertoire National des Localités
Nikola Špirić

Nikola Špirić (serbia keeles Никола Шпирић; sündinud 4. septembril 1956 Drvaris) on serbia päritolu Bosnia ja Hertsegoviina majandusteadlane ja poliitik, aastatel 2007–2012 Bosnia ja Hertsegoviina ministrite nõukogu esimees (peaminister). Tal on majandusteaduse doktorikraad Sarajevo ülikoolist. Alates 1992. aastast on ta olnud Banja Luka ülikooli professor. Nikola Špirić kuulub Sõltumatute Sotsiaaldemokraatide Liitu. Aastatel 2002–2003 oli ta parlamendi Rahvakoja esimees ning 2003–2004 ja 2005–2006 Esindajatekoja esimees. 4. jaanuaril 2007 sai ta peaministriks. Sama aasta 1. novembril astus ta tagasi, protestides reformide vastu, mida pidas Bosnia serblaste mõjuvõimu vähendamiseks. Pärast vastasseisu lahenemist kinnitas parlament 28. detsembril 2007 Špirići uuesti ametisse. 12. jaanuaril 2012 kinnitas parlament uueks peaministriks Vjekoslav Bevanda.
Kadakalaid

Mitte segi ajada samuti Hiiu maakonnas asuva Kadaklaiuga Kadakalaid on laid Hiiu maakonnas Hiiumaa vallas Kuri külas. Laiu pindala on 24 hektarit ja rannajoone pikkus 2,59 kilomeetrit. Põltsamaa pastor August Wilhelm Hupel mainib 1782 laidu nimega Kaddakalaid. Laid asub umbes 4 km Sääre ninast ida pool. Laid on pirnikujuline, lõunaosas asub teravam maanina. Laid on kruusase pinnamoega. Laiul kasvab kadastik. Kadakalaid on viigerhüljeste pesitsusala, laiul pesitseb ka merikotkas, mistõttu laid on võetud looduskaitse alla. Kadakalaiu lähistel uppus 5. juulil 1853 kipsilaadungit vedanud Vene kuunar "Philaret". Marja Kallasmaa: "Hiiumaa kohanimed." Eesti Keele Sihtasutus Tallinn 2010. "Philareti" vrakk. Kultuurimälestiste register Kadakalaid Eesti looduse infosüsteemis
Uuemererahu

Uuemererahu on 13,6 hektari suurune saar (laid) Hiiu maakonnas Hiiumaa vallas Kuri küla alal. Saare rannajoone pikkus on 1,84 kilomeetrit. Saar asub Sääre ninast umbes 3 km ida pool ja Kadakalaiust 1 km lääne pool. Saarel kasvab rohttaimestikku ja pesitsevad viigerhülged. Uuemererahu Eesti looduse infosüsteemis
Juuru mõis

Juuru mõis (saksa keeles Joerden) oli rüütlimõis Juuru kihelkonnas Harjumaal. Tänapäeval jääb kunagine mõis Rapla valda Rapla maakonnas. Juuru mõisa mainitakse esimest korda 1682. aastal, kui Maidla mõisa karjamõisa, mis ühes Maidla mõisa ja Helda karjamõisaga omandas Otto Reinhold Taube. Edaspidi kujunes Juuru Maidla kõrvalmõisaks, mis omanike vahetuse läbi lahutati Maidlast alles 19 sajandi algul. Mõis kuulus: 17. sajandil Taubed > 18. sajandil Mengdenid, Fersenid > 1798 Johann Friedrich Kursell > 1846 Paul August von Stackelberg > 1875 Emmanuel Rausch von Traudenberg > 1881 Boriss von Maydell > 1902 Joseph von Maydell. Mõisasüda kuulub Mahtra Talurahvamuuseumile. Hooned seisavad tühjalt ja lagunevad. Pikk ühekorruseline kivist mõisa peahoone on ehitatud arvatavasti 18. sajandi teisel poolel. Historitsismiperioodil on hoonet ümber ehitatud. 1919. aastal mõisa majapidamine likvideeriti. Maareformi tulemusena paigutati mõisa peahoonesse postkontor ja arsti vastuvõtt. Nõukogude perioodil asus hoones haigla. 1980. aastatest saadik seisab tühjana. Kinnistute register Eesti mõisate loend Kinnistute register Eesti mõisaportaal Ajaloolased on Mahtra talurahvamuuseumi kolimise vastu Mahtra talurahvamuuseumi asemele tahetakse teha mõisnike muuseum Juuru mõis Eesti mõisaportaalis Juuru mõis Rahvusarhiivi Eesti ala mõisate registris
Sääre nina

Sääre nina on neem Hiiumaa kirdeosas Suurrahust ida pool ja Tähva ninast põhja pool. Vaade Sääre nina vaateplatvormilt vana vahitorni poole Vana vahitorn Vaateplatvorm RMK lõkkeplatsi juures
Kakralaid

Kakralaid (ka Kakrarahu) on laid Hiiu maakonnas Hiiumaa valla idaranniku lähedal. Laiu pindala on 0,3 hektarit ja rannajoone pikkus 344 meetrit. Laid asub umbes 5 km Sääre ninast kirde-põhja suunas. Laid on pikliku kujuga ja kruusase pinnamoega. Laid kuulub Väinamere hoiualasse ja on looduskaitse all. Kakralaid Eesti looduse infosüsteemis
Pae mõis

Pae mõis (saksa keeles Payel) oli rüütlimõis Juuru kihelkonnas Harjumaal. Tänapäeval jääb kunagine mõis Kehtna valda Rapla maakonnas. Pae mõisa on esimest korda mainitud 1693. aastal. Pärast Rootsi aja lõppu läks Pae kõrvalmõisana uuesti Ingliste mõisa külge. 1808. aastal eraldus see aga uuesti. 1842. aastal omandas Pae mõisa Hõreda mõisa omanik Georg von Stackelberg ning tegi sellest Hõreda mõisa kõrvalmõisa. Hõredaga jäi Pae mõis seotuks kuni likvideerimiseni 1919. aastal. Eesti mõisate loend Kinnistute register Eesti mõisaportaal Pae ajalugu
Kädva mõis

Kädva mõis (saksa keeles Kedwa) oli 1876. aastani rüütlimõis, hiljem poolmõis Juuru kihelkonnas Harju kreisis. Tänapäeval jääb kunagine mõis Kehtna valda Rapla maakonnas. Kädva mõis on asutatud 17. sajandi alguses, sel ajal kuulusid piirkonna maa-alad perekond Dückeritele. 1662. aastal omandas mõisa Hans Ernst von Wolframsdorff. 1715. aastal sai omanikuks tema väimees Detloff von Helffreich, kellelt 1733. aastal sai mõisa omakorda tema väimees Johann Reinhold vabahärra Meyendorff. Seejärel olid mõisa omanikeks järgemööda Gustav Adolph Nieroth, kapten Franz Nicolas Virgin ja Hedwig Dorothea Ehinger. 1767. aastast pärandus mõis taas perekond Helffreichile. 1876. aastal alandati mõisa staatust – senisest rüütlimõisast sai poolmõis, mis oli Purila mõisa kõrvalmõisaks. Mõisa viimased omanikud olid 1900. aastast Maydellid. Eesti mõisate loend Kädva Kädva mõis, Eesti Ajalooarhiivi Kinnistute register Kädva mõis Eesti mõisaportaalis Kädva küla
Thomas Tallis

Thomas Tallis (u 1505 – 23. november 1585) oli inglise renessansihelilooja. 16. sajandi võimeka kirikumuusikuna on tal aukoht inglise vaimuliku muusika antoloogiates ning teda arvatakse parimate varajaste inglise heliloojate hulka. Cole, Suzanne. Thomas Tallis and his Music in Victorian England, page 62. Woodbridge, UK: Boydell, 2008.
Liigikaitse

Liigikaitse on haruldaste või hävimisohus olevate taime-, seene- ja loomaliikide kaitsmise meetmed (nt kogumis- või korjamiskeeld, punasesse nimestikku kandmine, seadusega looduskaitse alla võtmine jne). Liigikaitse olulisi eeldusi on kaitstavate liikide (nende populatsioonide) elupaikade kaitsmine. Liigikaitseline introduktsioon Looduskaitse Looduskaitsebioloogia Ökoloogialeksikon. (1992). Koost. Masing, V. Tallinn: Eesti Entsüklopeediakirjastus